**ӨЗІНДІК ЖҰМЫС тапсырмалары мен рефераттар таҚырыптары**

**Өзіндік жұмыстарды орындаудың талаптары мен шарттары**. Жоғарғы оқу орнының оқу жоспарына сәйкес, әрбір студент философиялық пәндер бойынша бірнеше өзіндік жұмыстарды жазып өткізуі керек. Өзіндік жұмыстарға арналған тақырыптар екі бөлімде топтастырылған, себебі жұмыстардың әрқайсысы әр бөлімдегі тақырыптар тізімінен таңдап алынып, бірін-бірі қайталамауы керек. Тақырыптар саны жеткілікті мөлшерде құрастырылған, сондықтан да бір топтағы екі магистр бір тақырып бойынша жұмыс орындауына болмайды.

Әрбір бөлімдегі тақырыптар теориялық немесе тарихи кезеңдерді қамтитындықтан тиісті деген әдебиеттердің тізімімен қамтамасыз етілген, дегенмен, соңғы уақыттарда баспадан шыққан жаңа кітаптар тақырыпты ашуға көмектессе, тізімде көрсетілмеген әдебиеттерді де пайдалануға болады.

Студент өзіндік жұмыстарды жазбас бұрын, сабақ жүргізетін ұстаздарынан мына мақсатта тиісті кеңестер алуы қажет:

1. Таңдап алынған тақырыпты мұғаліммен келісу, себебі көрсетілген тақырыптар шеңберінен шығуға студент мәжбүр болса жетекшімен ақылдасуы қажет.

2. Керек болған жағдайда ғылыми әдебиеттер, мақалалар туралы кеңес алу.

3. Өзіндік жұмыстардың жоспарын бекіту.

4. Жұмысты жазу және талапқа сай формада көркемдеу.

5. Түсінбеген мәселелер, сұрақтар жайында мағлұмат алу.

6. Өзіндік жұмыстарды белгіленген мерзімдерде тексеруге беру.

7. Ұстаз тарапынан жасалынған ескертулер мен түзетулерді толықтырып, жұмысты көрсетілген уақытта тапсыру.

**Өзіндік жұмыстардың мазмұны мен формасына мынандай талаптар қойылады:** Жұмыс жоспары екі немесе төрт тараудан артық-кем болмауы керек, ерекше бір жағдайда ғана бес тарау болуы мүмкін. Жұмыстың мазмұны, әртүрлі монографиялар мен ғылыми мақалаларды оқып-талдаудың нәтижесінде құрылуы керек. Аяқталған өзіндік жұмыстардың мынандай көрсеткіштері болуы қажет: біріншіден, студент зерттеп отырған тақырыбының мәнін, теориясы мен тарихын терең танып-білгендігін көрсету; екіншіден, автор мәдени құбылыстарды талдай отырып, оларды әртүрлі ғалымдар мен ғылыми ағымдар көзқарасы тұрғысынан түсініп, бағалай білу; үшіншіден зерттеп отырған мәдени құбылыстың өзектілігін, оның тарихтағы орны мен қазіргі заманғы маңызын ашып дәлелдеу.

Өзіндік жұмыстарда осы мәселеге қатысы бар деген пікірлер мен концепцияларды атап көрсетіп, олардың авторлары мен жазған еңбектерінің атын атап, тексте келтірілген сілтемелер болса нөмірлеп белгілеп қою қажет. Бір мәселе бойынша көп түрлі пікір қалыптасқан болса, оларды салыстыра отырып, автор өзінің түсінігіне сәйкес келетін біреуін негізге алуға тиіс. Ғылыми жұмыстың құндылығы да, студенттің жеке өзінің пікірінің қалыптасуы және соны айғақты түрде дәлелдей алуымен бағаланады. Мәселенің мәнін ашатын жақтарына назар аудара білу, фактілер мен уәждер арқылы тұжырым жасай алатындығы, жұмыстың деңгейін көтере түседі. Жұмыстың мазмұны логикалық тұрғыдан дұрыс және жасалған жоспарға сәйкес болуы шарт. Жұмыстың құрылымы кіріспе, негізгі бөлім және қорытындыдан тұрады. Кіріспеде, автор, осы семестрлік жұмыстың мақсаты мен мұратын, тақырыбтың өзектілігін атап өтіп, осы мәселеге қатысты әдебиеттерге қысқаша шолу жасайды. Қорытынды бөлімде негізгі тұжырымдар айтылады және солардың нәтижесі ретінде түйіндеме жасалып, семестрлік жұмыс аяқталады. Жұмыстың сыртқы формасына келсек, оның көлемі 8 - 10 компьютерлік қағаз беті шамасынан кем болмауы керек, кіріспе, қорытынды және сыртқы бетін қоспағанда. Жұмыстың әрбір бетінде орын қалдырылып, тараулардың аттары жазылып, сілтемелер бет соңында көрсетілуі қажет. Жұмыстың сыртқы беті ғана машинкада немесе компьютерде теріліп, негізгі мазмұны көрнекті және түсінікті жазумен, таза және түзетулерсіз қолмен жазылған болуы керек.

**Тақырыптар:**

1. Философия тарихындағы әмбебаптылық пен ерекшеліктің арақатынасының мәселесі.
2. Әлем модельдері: жаһандық және арнаулы ғылыми түсініктеме.
3. Адамның рухани әлемі ғылым мен философияның айнасында.
4. Жаһанданудың ұлттық санада алатын орны.
5. Ғылым мен философия әлемінің символикалық моделдері.
6. Христиандық, буддизм, ислам шеңберіндегі жаһанданудың ерекшелігі.
7. Ғылым кәсіптілік пен бейімділік ретінде (М. Вебер еңбегі бойынша)
8. Еуропалық мәдениеттегі жаһандық ғылыми рационалдылық мєселесі.
9. Техника деген не? Оның табиғаты мен қайнар көздері?
10. Материалдық феномен ретіндегі техниканың негізгі, фундаменталды сипаты? Әлеуметтік феномен ретінде? Жаһандық құбылыс ретінде?
11. Техника дамуының әлеуметтік-мәдени себептілігі неде?
12. Жаһандық экономика мәдениетттің басқа феномендерімен қандай байланыста? (ғылым, өнер, мораль, саясат жєне т.б.)
13. “Инструменталдық ақыл” концепциясының келеңсіз жағы неде?
14. Шығармашыл адамның өзін-өзі табуы, рухани өзін-өзі бекіту ретінде талдаңыз
15. Адам мен әлем қарым-қатынасының амбиваленттігі немен байланысты: бір жағынан – махаббат, үміт, сенім, ал екінші жағынан – оның алдындағы алаңдаушылық пен үрей?
16. Неліктен ХХ ғасырда табиғи және жасанды техникалық ортаның қарым-қатынасы ғаламдық мәселеге айналды?
17. ХХІ ғасыр басында қазіргі жаһандану қандай жаңа мәселелер мен жағдайларды туындатуда?
18. Жаһандық мәдениет мәселелерін қалай түсінесіз?
19. Жаһандану пайда болуының биоантропологиялық және әлеуметтік-мәдени негіздері.
20. Жаһандану дамуының әлеуметтік-мәдени детерминанттары.
21. Жаһандану жєне ғылым: өзара қатынас эволюциясы.
22. Жаһандану этосы.
23. Жаһандану және өнер.
24. Жаһандану және тұлға.
25. Жаһандануды бағалау критерийлері.
26. Жаһанданудағы ұлттың тарихи жауапкершілігі мәселесі.

**Тестілер**

**1. Аксиология нені білдіретін ұғым?**

1. Мораль теориясын

2. Өмір философиясын

3. Құндылықтар теориясын

4. Тарихи-мәдени типтер теориясын

5. Этногенез теориясын

**2. "Аккультурация" ұғымы нені білдірмейді?**

1. Мәдени изоляция, оқшаулықты

2. Мәдени сұхбат

3. Мәдениеттердің өзара ықпал ету процессі

4. Мәдени қарым-қатынас

5. Мәдени диффузия, біріне бірінің сіңісуі

**3. Көне грек мәдениетіндегі "агон" нені білдірмейді?**

1. Күрес

2. Жарыс

3. Бәсеке

4. Бейқамдық

5. Тайталас

**4. Ф. Ницшенің "Трагедияның музыка рухынан туындауы" атты шығармасындағы апполондық ж/е дионисийлік бастама нені түсіндіреді?**

1. Мәдениеттің екі түрлі типін рәміздейді

2. Мифологиялық кейіпкерлерді

3. Хаос пен реттілікті

4. Өлім мен өмірді

5. Қасірет пен күлкіні

**5. "Армагеддон" ненің рәміздік бейнесі?**

1. Ақыр заманға әкелетін (эсхатологиялық) соңғы майдан болатын жердің

2. Мәңгілік жұмақтың

3. Әлемдік үйлесімділіктің

4. Мегидон қаласының маңындағы тау

5. Зұлымдықтың

**6. Архетип ұғымын мәдениеттануға енгізген кім?**

1. З. Фрейд

2. К.-Г. Юнг

3. Э. Фромм

4. Р. Рорти

5. Ж Делез

**7. "Протестанттық этика ж/е капитализм рухы" ("Протестантская этика и дух капитализма") атты шығарманың авторы кім?**

1. М. Вебер

2. К. Маркс

3. Д. Белл

4. С. Хангтингтон

5. О. Тоффлер

**8. Элита дегеніміз (Х. Ортега-и-Гассет бойынша):**

1. Дарынды, жасампаз азшылық

2. Ақсүйектер

3. Бай-шонжарлар

4. Үстем тап

5. Жақсы-жайрандар

**9. Ойындық мәдениет теоретигі болып табылатын атақты жазушы, "Бисер мойыншақ ойыны" ("Игра в бисер") атты романның авторы:**

1. Т. Манн

2. Г. Манн

3. О. Хаксли

4. Г. Гессе

5. И. Хейзинга

**10. Қайта Өрлеу мәдени кезеңіндегі гуманизмнің шарықтау шыңы болып есептелетін шығарманы көрсетіңіз:**

1. "Сырласу"

2. "Адамның қадыр-қасиеті жайындағы сөз"

3. "Құдайы комедиясы"

4. "Декамерон"

5. "Ақымақты мадақтау"

**11. Идеограммалар дегеніміз:**

1. Жеке сөзді немесе іс-әрекетті білдіретін белгі, таңба

2. Әріп

3. Алфавит

4. Иероглиф

5. Рәміз

**12. "Наурыз" қазaқ сөздік қорына қай тілден енген?**

1. Араб

2. Парсы

3. Қытай

4. Түрік

5. Монғол

**13. Орыс халқының діни тұрпаты христиандықтың қай тармағына жатады?**

1. Католиктік

2. Протестанттық

3. Православиелік

4. Лютерандық

5. Баптистік

**14. Еврейлердің ұлттық діні қалай аталады?**

1. Ислам

2. Манихейство

3. Несториан

4. Иегов куәгерлері

5. Иудаизм

**15. Қазақтар қай жылдары латын графикасында жазды?**

1. 1929-1940

2. 18 ғ.

3. 1919-1940

4. 1917-1927

5. 19 ғ.

**16. Қазақ тілінде жарық көрген тұңғыш мәдениеттанулық оқу құралының авторы кім?**

1. С. Темірбеков

2. М. Әженов

3. Қ. Нұрланова

4. Т. Ғабитов

5. В. Тимошинов

**17. Ф. Ницшенің енгізген "рессентимент" ұғымы нені білдіреді?**

1. Көңіл-күй, сезім

2. Қызғаныштың жаңа құндылықтар қалыптастыратын түр өзгерісі

3. Лажсыздық

4. Мадақтау

5. Сағыныш

**18. "Кич" термині ненің синонимі?**

1. Арзанқолдылық

2. Жалған өнер

3. Бұқаралық мәдениет

4. Стандарттық өнер

5. Конвейерлік өнер

**19. Антикалық эстетиканың негізгі принципінің бірі - "мимесис" нені білдіреді?**

1. Өнердің мәнінің адамның еліктеуімен байланысты екендігін

2. Сұлулықты

3. Көнегрек мұратын

4. Адамгершілік, ізгілік қағидаларын

5. Ұқсастықты

**20. "Нигилизм" терминінің мағынасы қандай?**

1. Түкке тұрмастық

2. Мәдениеттің құндылықтарын түгелдей дерлік жоққа шығару

3. Бос орын

4. Ештеңе

5. Мағынасыздық

**21. Этногенез барысындағы "пассионарлық түрткі" ұғымын енгізген кім?**

1. Л.Н. Гумилев

2. Н. Бердяев

3. А. Вернадский

4. М. Аджи

5. Г. Гачев

**22. "Сублимация" ұғымын енгізіп, оны мәдениеттің шығармашылық қайнар көзі деп таныған кім?**

1. К.-Г. Юнг

2. Э. Фромм

3. З. Фрейд

4. Ж. Делез

5. Ж. Деррида

**23. Қазақ халқының манифесті - "Оян, қазақ!" өлеңінің авторы кім?**

1. М. Дулатов

2. М. Мұқатаев

3. Қ. Мырзалиев

4. М. Жұмабаев

5. Ә. Бөкейханов

**24. "Маргинал" ұғымын ғылымға енгізген кім?**

1. М.Мид

2. Р. Парк

3. А. Фарж

4. Т. Парсонс

5. В. Парето

**25. "Ашық қоғам ж/е оның жаулары" ("Открытое общество и его враги") еңбегінің авторы кім?**

1. Дж. Сорос

2. К. Поппер

3. Б. Рассел

4. М. Натурно

5. А. Тоффлер

**26. "Рим клубы" ұйымының мұраты неде?**

1. Қоғамды жетілдіру

2. Адам мен табиғаттың үйлесімділігін қамтамасыз ету

3. Дүниежүзілік мәселелерді шешу

4. Ашаршылықпен күрес

5. Нәрестелер өліміне жол бермеу

**27. "Рим клубының" президенті кім?**

1. Форрестор

2. Медоус

3. Месарович

4. Пестель

5. Печчеи

**28. "Адам қасиеттері" (Человеческие качества") кітабының авторы кім?**

1. Форрестор

2. Медоус

3. Месарович

4. Пестель

5. Печчеи

**28. "Политеизм" ұғымы нені білдірмейді?**

1. Бір құдайға табынушылық

2. Пұтқа табынушылық

3. Көпқұдайшылық

4. Қоршаған табиғаттың барлық құбылыс-күштерінен құдіретті табу

5. Алғашқы адамдардың қарапайым наным-сенімдері

**29. Өркениеттер қақтығысы туралы болжам айтушы социолог-мәдениеттанушы кім?**

1. М. Акбар

2. Б. Льюис

3. С. Хантингтон

4. К. Махбубани

5. Ф. Фукуяма

**30. Өз рухани тамырларынан айырылып қалған "мәңгүрт" ұғымын айналымға кім енгізді?**

1. Р. Парк

2. Т. Парсонс

3. Ш. Айтматов

4. М. Мид

5. В. Парето

**31. "Құдай" сөзі қазақ тіліне қай мәдениет ықпалының нәтижесінде енген?**

1. Араб

2. Парсы

3. Түрік

4. Орыс

5. Қытай

**32. О.Шпенглердің мәдениеттер типологиясына төмендегілердің қайсысы кірмейді?**

1. Мысыр

2. Үнді

3. Түрік

4. Қытай

5. Араб

**33. "Құрбан", "тасаттық" сөздері қазақ тіліне қай тілден ауысқан?**

1. Парсы

2. Түрік

3. Араб

4. Монғол

5. Орыс

**34. Византияны әлемдік орталықтардың біріне айналдырған қай император?**

1. Септилий Север

2. Константин

3. Александр Македонский

4. Юстиниан

5. Гераклий

**35. "Декаданс" ұғымының мағынасына не тиеселі емес?**

1. 19-20 ғғ. мәдениетіндегі күйзеліс құбылыстары

2. Пессимистік шарасыздық күйі

3. Мәдени прогресс идеясы

4. Дағдарыс құбылыстары

5. Үмітсіздік

**36. "Постмодерн" терминін алғашқылардың бірі болып пайдалана бастаған кім?**

1. А. Тойнби

2. Р. Панвиц

3. Ж. Деррида

4. Ж.Ф. Лиотар

5. Ж. Бодрийар

**37. Этномәдени "суреттеу" үлгісін жасаған С. Мадариага қай ұлттардың "портретін" жасады?**

1. Ағылшын, испан, француз

2. Неміс, орыс, қытай

3. Үнді, жапон, еврей

4. Қазақ, қырғыз, өзбек

5. Итальян, грек, түрік

**38. Сальватор Мадариаганың мәдениеттанушылық шығармасы қалай аталады?**

1. "Тарихты игеру"

2. "Ағылшындар, испандықтар, француздар"

3. "Тарихтың мәні мен мақсаты"

4. "Еуропаның күйреуі"

5. "Протестанттық этика және капитализм рухы"

**39. Негритюд идеясы нені білдіреді?**

1. Негрлер мәдениетінің адамзат дамуындағы ерекше рөлін уағыздайтын қоғамдық ой

2. Негрлерді үшінші сорт адамдар деп менсінбеу

3. Негрлерге деген расистік көзқарастар жиынтығы

4. Негрлерді мәдени даму тұрғысынан кенжелеп қалған деп кемсіту

5. Негрлердің ерекше жаратылыс дүниесін уағыздау

**40. Кітап басып шығаратын станокты ойлап тапқан кім?**

1. Иоганн Гутенберг

2. Кирилл мен Мифодий

3. Марциан Капелле

4. Маршалл Мак Люен

5. Леонардо да Винчи

**41. "Идеациялық - идеалистік - сенситивтік" мәдени типтер туралы ілімнің авторы кім?**

1. Шпенглер

2. Данилевский

3. Сорокин

4. Тойнби

5. Маклюен

**42. Ел арасында "суретшілер мен ақындар Меккесі" атағына ие болған қай қала?**

1. Москва

2. Рим

3. Париж

4. Лондон

5. Нью-Иорк